wannaphong/clean_thaiwikipedia huggingface dataset:
# มัคคุเทศก์
มัคคุเทศก์ หรือไกด์  เป็นผู้ที่ให้ความช่วยเหลือ ข้อมูล ความเข้าใจทางด้านวัฒนธรรม ประวัติศาสตร์ และเหตุการณ์ร่วมสมัยต่างๆแก่บุคคลที่อยู่ในกลุ่มท่องเที่ยว นักท่องเที่ยวเอกเทศ หรือนักท่องเที่ยวในกรณีทัศนศึกษาที่สถานีทางศาสนาหรือประวัติศาสตร์ พิพิธภัณฑ์ และสถานที่ท่องเที่ยวที่ได้รับความสนใจอื่นๆOn the Job: A Seasoned Tour Guide Tells All , JobMonkey.com. มัคคุเทศก์ส่วนใหญ่จะได้รับการรับรองจากองค์กรที่เกี่ยวข้องก่อนเข้าทำงาน ทั้งนี้ จะขึ้นอยู่กับนโยบายของแต่ละประเทศและภูมิภาค

ตามสมาคมมาตรฐานยุโรป คำจำกัดความของคำว่า "มัคคุเทศก์" คือ:

 บุคคลที่นำพาซึ่งผู้เยี่ยมชมในภาษาที่ผู้เยี่ยมชมเลือกและอธิบายซึ่งวัฒนธรรมและมรดกทางธรรมชาติของพื้นที่นั้นๆ โดยบุคคลนั้นมักมีหนังสือรับรองคุณวัฒิที่ออกให้โดยหรือยอมรับโดยทางการ

การรองรับคุณวุฒิการนำเที่ยวถือเป็นสิ่งจำเพาะของแต่ละประเทศและในแต่ละเหตุการณ์ ในบางกรณี การรับรองนี้อยู่ในระดับประเทศ ในบางกรณี อยู่ในระดับภูมิภาค ในทุกกรณี การนำเที่ยวมักขึ้นอยู่กับหลักจริยธรรมและศีลธรรมในการศึกษาและการฝึกงานของประเทศนั้นๆ ศิลปะการนำเที่ยวถือเป็นงานฝีมือ ต้องมีความสามารถในการรับรู้และเลือกบอกข้อมูลให้แต่ละกลุ่มผู้ฟัง ความสามารถในการส่งต่อข้อมูลโดยใช้วิธีที่ง่ายและตรงไปตรงมา ความสามารถที่จะให้ผู้มาเที่ยวเห็นและรับรู้ด้วยตัวเองในเวลาเดียวกัน

 ประเภทของมัคคุเทศก์ไทย 
 มัคคุเทศก์ทั่วไป 
 มัคคุเทศก์ทั่วไป บัตรสีบรอนซ์เงิน
 มัคคุเทศก์เฉพาะภูมิภาค 
 เฉพาะภูมิภาค ภาคกลาง บัตรสีเหลือง
 เฉพาะภูมิภาค ภาคเหนือ บัตรสีเขียว
 เฉพาะภูมิภาค ภาคตะวันออกเฉียงเหนือ บัตรสีส้ม
 เฉพาะภูมิภาค ภาคใต้ บัตรสีฟ้า
 มัคคุเทศก์ท้องถิ่น  
 มัคคุเทศก์ท้องถิ่น บัตรสีน้ำตาล
# เหงียน วัน หุ่ง
เหงียน วัน หุ่ง  เกิดวันที่ 5 พฤษภาคม ค.ศ. 1980 เป็นนักต่อสู้ชาวเวียดนาม เขาเป็นเจ้าของเหรียญทองกีฬาเทควันโดสามสมัยจากการแข่งขันซีเกมส์ เขายังเป็นตัวแทนจากประเทศของเขาเข้าร่วมการแข่งขันเทควันโดในโอลิมปิกฤดูร้อน 2008 โดยความสำเร็จในด้านกีฬาของเขานี้ ส่งผลให้รัฐบาลของเขามอบเกียรติระดับเฟิร์สคลาสที่มีชื่อว่า Honourable First Class Labour Order ให้แก่เขา ในเดือนมกราคม ค.ศ. 2006
# นีนา โซลไฮม์
Nina Solheim til taekwondofinalen 

นีนา โซลไฮม์ 2008 베이징 올림픽  มีชื่อในภาษาเกาหลีคือ โชมีซุน 솔하임&os=222684 니나 솔하임  เกิดวันที่ 4 สิงหาคม ค.ศ. 1979 เป็นนักกีฬาเทควันโดชาวนอร์เวย์ ผู้ซึ่งเข้าร่วมการแข่งขันโอลิมปิกฤดูร้อน ค.ศ. 2004 กับค.ศ. 2008 โดยในปีค.ศ. 2004 เธอได้เข้าร่วมการแข่งขันประเภทหญิงรุ่นน้ำหนัก +67 กก. เธอได้แพ้ หลอ เวย จากประเทศจีนภายหลังจากที่ได้รับบาดเจ็บที่หัวเข่า นอกจากนี้เธอได้รับเหรียญทองแดงจากรายการเวิลด์เทควันโดแชมเปี้ยนชิป 2001 ที่เมืองเจจู ประเทศเกาหลีใต้ และโซลไฮม์ได้รางวัลเหรียญทองรุ่นมิดเดิ้ลเวท (-72 กก.) ในรายการเวิลด์คัพ 2006 ที่กรุงเทพ ประเทศไทย และในโอลิมปิกฤดูร้อน 2008 เธอถูกเข้าตีโดย มาเรีย เอสปิโนซา ซึ่งเป็นชาวเม็กซิกัน และได้รับการอ้างเป็นเหรียญเงินNina Solheim Biography and Olympic Results  

โซลไฮม์ เป็นที่รู้จักกันดีในฐานะนักกีฬาที่ประเทศนอร์เวย์ แม้ว่าเธอจะเกิดในประเทศเกาหลีใต้ แต่ในวัยเจ็ดเดือน เธอกับฝาแฝดของเธอที่มีชื่อว่าโมนาต่างได้รับเลี้ยงจากพ่อแม่บุญธรรมชาวนอร์เวย์ และเติบโตในเมืองนัมซุส ปัจจุบันเธออาศัยอยู่ในกรุงออสโล
# ธรรมรส ใจชื่น
ธรรมรส ใจชื่น มีชื่อเดิมว่า กนกกร ใจชื่น หรือ ส้ม  มิสไทยแลนด์เวิลด์ 2007 ได้เป็นตัวแทนสาวไทยไปประกวดมิสเวิลด์ 2007 ที่จีน เกิดเมื่อวันที่ 30 มิถุนายน พ.ศ. 2529 เป็นบุตรีของนายจันทร์ และนางศรีอนงค์ ใจชื่น จบการศึกษาระดับปริญญาตรีจาก คณะนิเทศศาสตร์ มหาวิทยาลัยกรุงเทพ ปริญญาโท คณะบริหารธุรกิจ มหาวิทยาลัยศรีปทุม เคยผ่านการประกวดต่าง ๆ มาหลายเวที อาทิเช่น ไทยซูเปอร์โมเดล นางสาวถิ่นไทยงาม และ มิสโอเรียนทอล

ปัจจุบันเปลี่ยนชื่อจริงจาก กนกกร ใจชื่น มาเป็น ธรรมรส ใจชื่น

ผลงาน
ละคร
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 ละคร ปีที่แสดง  ละคร  บทบาท พ.ศ. 2553 7 ประจัญบาน เกสร พ.ศ. 2556 คุณชายรณพีร์บงกช

ละคร
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 ละคร ปีที่แสดง  ละคร  บทบาท พ.ศ. 2560  ทิวลิปทอง  ฟ้า

ภาพยนตร์
 ภาพยนตร์เรื่อง ซามูไร อโยธยา คู่กับ เซกิ โอเซกิ 
 ภาพยนตร์เรื่อง ผู้ชายลัลล้า สูตร 3G ซ่าส์ ซ่าส์หากิ๊ก

พิธีกร
 บ้านหมอแบงค์

รางวัล
 รางวัลมิสไทยแลนด์เวิลด์ ปี 2007 (ชนะเลิศ)
# แฮมเบอร์เกอร์
แฮมเบอร์เกอร์  หรือเรียกสั้น ๆ ว่า เบอร์เกอร์  เป็นอาหารชนิดหนึ่งที่ถือว่าอยู่ในประเภทเดียวกับแซนด์วิช ประกอบด้วยเนื้อสัตว์ปรุงแล้วที่มีลักษณะเป็นแผ่นสอดไส้อยู่ตรงกลาง อาทิ เนื้อวัว เนื้อหมู เนื้อปลาทอด หรือเป็นเนื้อสัตว์หลายประเภทผสมกัน ประกบบนล่างด้วยขนมปังแผ่นกลม มีการสอดไส้ด้วยผักชนิดต่าง ๆ เช่น มะเขือเทศ ผักกาดหอม หอมหัวใหญ่ ชีสและเครื่องปรุงรสอื่น เช่น มัสตาร์ด มายองเนส ซอสมะเขือเทศ เป็นต้น แฮมเบอร์เกอร์เป็นอาหารที่ได้รับความนิยมและแพร่หลายไปทั่วโลก

แฮมเบอร์เกอร์เป็นอาหารที่ได้รับความนิยมไปทั่วโลก โดยเชื่อกันว่ามีถิ่นกำเนิดจากประเทศเยอรมนี ตามรากศัพท์คำว่า ฮัมบวร์ค ซึ่งเป็นชื่อเมืองในเยอรมนี ภายหลังจึงมาแพร่หลายยังสหรัฐอเมริกาโดยผู้อพยพชาวเยอรมัน
# ฟุตบอลทีมชาติบัลแกเรีย
ฟุตบอลทีมชาติบัลแกเรีย  เป็นฟุตบอลทีมชาติจากประเทศบัลแกเรีย อยู่ภายใต้การดูแลจากสหภาพฟุตบอลบัลแกเรีย เคยเข้ารอบฟุตบอลโลก 7 ครั้ง และฟุตบอลชิงแชมป์แห่งชาติยุโรปอีก 2 ครั้ง

ในฟุตบอลโลก บัลแกเรียไม่เคยผ่านรอบแบ่งกลุ่มมาก่อน ตั้งแต่เข้ารอบสุดท้ายครั้งแรกเมื่อปี 1962 จนกระทั่งปี 1986 บัลแกเรียได้ผ่านเข้ารอบ 16 ทีมสุดท้ายได้สำเร็จ ก่อนแพ้ให้กับเม็กซิโก 2-0 และผลงานดีที่สุดของบัลแกเรียในฟุตบอลโลกคืออันดับที่ 4 ในปี 1994

ประวัติ

 อัตลักษณ์ 
ทีมฟุตบอลใช้สีของธงชาติ ชุดเหย้าใช้สีเสื้อขาว กางเกงเขียว ส่วนชุดเยือนใช้สีแดง ฉายาของทีมนี้คือสิงโต

 ชุดแข่งขัน 
ผู้ผลิตชุดช่วงปี อาดิดาส 1975–1995 พูมา 1995–2011 Kappa2011–2014 โจมา 2014–ปัจจุบัน

 เกียรติประวัติ 
การแข่งขันทั้งหมด22px| บอลข่านคัพ4228 โอลิมปิกฤดูร้อน0112 ฟุตบอลโลก000015px ฟุตบอลชิงแชมป์แห่งชาติยุโรป0000ทั้งหมด43310

 ฟุตบอลโลก
อันดับที่สี่ (1): 1994
15px ฟุตบอลชิงแชมป์แห่งชาติยุโรป
รอบแบ่งกลุ่ม (2): 1996, 2004
 โอลิมปิกฤดูร้อน
 รองชนะเลิศ (1): 1968
 อันดับที่สาม (1): 1956
22px| บอลข่านคัพ
18px| ชนะเลิศ (4): 1931, 1932, 1948, 1976
18px| รองชนะเลิศ (2): 1935, 1936
18px| อันดับที่สาม (2): 1933, 1980

 ผู้เล่นคนสำคัญ 
 สติลิยัน เปตรอฟ
 มาร์ติน เปตรอฟ

 อดีตผู้เล่นคนสำคัญ 
 ดิมิทาร์ เบอร์บาตอฟ
 ฮริสโต สตอยคอฟ
 โบริสลาฟ มิไฮลอฟ
 ยอร์ดาน เลทช์คอฟ
 ทริฟอน อิวานอฟ
 ฮริสโต โบเนฟ
# จีโอกู ซิลวา
จีโอกู ซิลวา  หรือชื่อเต็ม จีโอกู อังแดร ซิลเวสตรี ดา ซิลวา  เกิดวันที่ 7 มีนาคม ค.ศ. 1982 ในเซาเซบาสติโอ รัฐเซาเปาลูGuia do Pan - XV Jogos Pan-Americanos. Rio de Janeiro: Lance!, 2007 เป็นนักกีฬาเทควันโดจากบราซิล เขาได้รับชัยชนะเป็นอันดับที่สี่ในการแข่งขันเทควันโดชายรุ่นน้ำหนักไม่เกิน 68 กิโลกรัม ในรายการเทควันโดในโอลิมปิกฤดูร้อน 2004 เมื่อวันที่ 27 สิงหาคม และเขาไม่ผ่านการคัดเลือกสำหรับโอลิมปิกฤดูร้อน 2008

ซิลวาเติบโตที่เมืองลงดรีนา รัฐปารานา และเล่นกีฬาตามคำแนะนำของแม่ ซึ่งต้องการให้เข้าสู่สถานศึกษาแทนการต่อสู้ตามท้องถนน เธอต้องการให้เขาเอาดีด้านยูโด แต่ซิลวาได้เข้าสู่วงการเทควันโดเพราะเขาต้องการที่จะต่อสู้ให้เหมือนกับนักแสดงในภาพยนตร์ต่อสู้ เขาอ้างว่าเป็นเพราะอิทธิพลของเจท ลี กับเฉินหลง โดยเป็นดาราในภาพยนตร์ที่เขาชื่นชอบอย่างเรื่องใหญ่ฟัดโลก กับคู่ใหญ่ฟัดเต็มสปีด

ซิลวามักทำการประท้วงบ่อยครั้งเมื่อมีการต่อต้านการสนับสนุนการเล่นกีฬาของเขา ในการกล่าวหาเพื่อรับเงิน 600 เรอัลเท่านั้น ซึ่งค่อนข้างเป็นไปอย่างล่าช้า ระหว่างสองถึงสามเดือนจากสมาพันธ์เทควันโด และจำเป็นต้องออกเงินจากที่ตนเองมีอยู่เป็นจำนวน 5,000 รีล ในการฝึกฝนและเข้าร่วมการแข่งขันในยุโรป เขายังเป็นนักปีนต้นไม้, ผู้เล่นกระดานโต้คลื่น, นักกระโดดร่มชูชีพ และนักกระโดดบันจี้จัมพ์ที่ประสบความสำเร็จ

 ความสำเร็จ 
จีโอกู ซิลวา ได้รับสองเหรียญรางวัลจากการแข่งขันแพนอเมริกันเกมส์ โดยเป็นเหรียญทองแดงจากซานโตโดมิงโกใน ค.ศ. 2003 กับเหรียญทองจากรีโอเดจาเนโรใน ค.ศ. 2007 เขายังได้รับเหรียญทองแดงในรายการเทควันโดชิงแชมป์เยาวชนโลกเมื่อ ค.ศ. 1998 และเหรียญทองในเซาท์อเมริกันเกมส์สองครั้ง

 โอลิมปิกฤดูร้อน 2004 
จีโอกูเข้าร่วมการแข่งขันโอลิมปิกครั้งแรกในปี ค.ศ. 2004 ซึ่งเขาได้เป็นอันดับที่สี่จากการแข่งขันในครั้งนั้น และได้แพ้ต่อฮาดิ ซาอิ โบเนห์โคฮัล ซึ่งเป็นนักกีฬาชาวอิหร่านในรอบควอเตอร์ไฟนอล ในการแข่งคัดเลือกผู้ที่แพ้เข้ามาชิงเหรียญทองแดง ซิลวาได้ชนะการ์โล มอลเฟตตา ชาวอิตาลี กับกาเบรียล ซากัสตูเม จากประเทศกัวเตมาลา แต่เขาก็ได้พ่ายแพ้ต่อซอง มยองซอบ ซึ่งเป็นชาวเกาหลีใต้ในรอบชิงเหรียญทองแดง

ในการแข่งขันชิงเหรียญทองแดง ซิลวาได้ซื้อถุงมือแบล็คแพนเธอร์ เพราะเขาต้องการที่จะประท้วงต่อการขาดการสนับสนุนสำหรับการเล่นกีฬาของเขาในบราซิล
# โคโคโม
โคโคโม  อาจหมายถึง

 สถานที่ 
 โคโคโม (รัฐอินดีแอนา) เมืองในฮาวาร์ดเคาน์ตี รัฐอินดีแอนา สหรัฐอเมริกา
 โคโคโม (รัฐมิสซิสซิปปี) สหรัฐอเมริกา
 โคโคโม (รัฐฮาวาย) สหรัฐอเมริกา

 ดนตรี 

 โคโคโม อาร์โน ฉายาของนักดนตรีบลูส์ เจมส์ อาร์โนลด์
 โคโคโม (ไอเลิฟยูโซ) เพลงของแจ็ก คาร์ดเวล
 โคโคโมเรเคิดส์ บริษัทแผ่นเสียงในช่วงคริสต์ทศวรรษ 1960/70
 โคโคโม (วงดนตรี) กลุ่มดนตรีอังกฤษในคริสต์ทศวรรษ 1970 
 โคโคโม (เพลง) ของวงเดอะบีชบอยส์ (1988)
# สถานีรถไฟพัทลุง
สถานีรถไฟพัทลุง ตั้งอยู่ถนนสถานี ตำบลคูหาสวรรค์ อำเภอเมืองพัทลุง จังหวัดพัทลุง เป็นสถานีรถไฟชั้น 1 ของทางรถไฟสายใต้ 

 เหตุการณ์ 
อุบัติเหตุรถไฟชนกัน 15 มกราคม 2554 เกิดอุบัติเหตุรถไฟขบวนสินค้า จากสถานีบางซื่อ-หาดใหญ่ ประสบอุบัติเหตุชนกับขบวนรถไฟบัตเตอร์เวิร์ธ กรุงเทพฯ-หาดใหญ่ ที่บริเวณสถานีรถไฟพัทลุง จนเป็นเหตุให้มีผู้ได้รับบาดเจ็บจำนวนหนึ่ง ที่เกิดเหตุพบขบวนรถไฟทั้ง 2 ขบวนได้รับความเสียหาย ตู้โบกี้บางตู้หลุดกระเด็นออกจากรางไปกระแทกชนกับขบวนรถไฟท้องถิ่น นครศรีธรรมราช -พัทลุง ที่กำลังจอดอยู่เพื่อรอสับรางใกล้จุดเกิดเหตุได้รับความเสียหายด้วย และมีผู้ได้รับบาดเจ็บด้วยจำนวนหนึ่ง แต่ที่มีอาการเจ็บหนักจำนวน 3 ราย เป็นผู้โดยสารและตำรวจรถไฟ โดยถูกนำตัวส่งโรงพยาบาลพัทลุงแล้วหลังจากเกิดเหตุ)

เบื้องต้นทางเจ้าหน้าที่สอบสวนทราบว่า รถไฟขบวนบัตเตอร์เวิร์ธ กรุงเทพฯ-หาดใหญ่ ได้เข้าจอดที่สถานีรถไฟพัทลุง ในชานชลาที่ 1 เพื่อทำการปลดหัวรถจักรออกจากขบวนเพื่อที่จะไปลากรถไฟขบวนสินค้าที่จอดเสียอยู่ช่วงระหว่างสถานีรถไฟปากคลองกับสถานีรถไฟพัทลุง 

ระหว่างที่กำลังชักลากรถขบวนสินค้าที่จอดเสียเข้าสถานี เพื่อเข้าไปจอดในชานชลาที่ 2 ปรากฏว่าเกิดอุบัติเหตุ รถขบวนสินค้าที่กำลังลากอยู่ได้พุ่งเข้าชนตู้โดยสารบัตเตอร์เวิร์ธ กรุงเทพฯ-หาดใหญ่ ที่ปลดหัวรถจักรออกและจอดรออยู่ที่ชานชลาที่ 1 ทำให้ตู้โดยสารกระเด็นไปกระแทกชนกับขบวนรถท้องถิ่น นครศรีธรรมราช-พัทลุง ที่จอดอยู่ในชานชลาที่ 3 ได้รับความเสียหาย อย่างไรก็ตามสาเหตุที่แท้จริงของการเกิดอุบัติเหตุกำลังอยู่ระหว่างการสอบสวนของเจ้าหน้าที่

 ตารางเวลาการเดินรถ 
 เที่ยวล่อง 

 เที่ยวขึ้น 

แหล่งข้อมูลอื่น
 http://www.railway.co.th/ticket/south.asp 
 https://web.archive.org/web/20150402120702/http://www.geocities.com/railsthai/south.htm
 http://www.thaitransport-photo.net/railmap/Trang.htm 

พัทลุง
หมวดหมู่:โครงสร้างพื้นฐานด้านการขนส่งในจังหวัดพัทลุง
หมวดหมู่:สิ่งก่อสร้างในอำเภอเมืองพัทลุง
# ลักษทวีป
ลักษทวีป (, มาห์ล: ލަކްޝަދީބު) หรือชื่อเดิมว่า หมู่เกาะลักกาดีฟ มินิคอย และอามินดีวิ  เป็นดินแดนสหภาพแห่งหนึ่งของสาธารณรัฐอินเดีย และเป็นหมู่เกาะจำนวนหนึ่งในทะเลลักกาดีฟ อยู่ห่างจากชายฝั่งรัฐเกรละทางตะวันตกเฉียงใต้ของอินเดียประมาณ 200-300 กิโลเมตร ถือเป็นเขตการปกครองสหภาพที่มีขนาดเล็กที่สุดในประเทศ ลักษทวีปเป็นหมู่เกาะแนวเดียวกันกับหมู่เกาะมัลดีฟส์และหมู่เกาะชากอส เนื่องจากการยกตัวของภูเขาใต้ทะเลในมหาสมุทรอินเดียและทะเลอาหรับhttp://www.nationalgeographic.com/wildworld/profiles/terrestrial/im/im0125.html

โดยชื่อของ ลักษทวีป มาจากภาษาสันสกฤตสองคำคือ ลักษะ (लक्षं) หรือ ลักขะ ที่มีความหมายว่า จำนวนแสนพจนานุกรม ฉบับราชบัณฑิตยสถาน-ลักขะ กับคำว่า ทวีป (द्वीप) ที่มีความหมายว่า เกาะ รวมกันจึงมีความหมายคือ หมู่เกาะที่มีจำนวนแสนเกาะ
# ฟุตบอลทีมชาติเยอรมนีตะวันออก
ฟุตบอลทีมชาติเยอรมนีตะวันออก เป็นฟุตบอลทีมชาติจากเยอรมนีตะวันออก ในช่วงปี ค.ศ. 1952-ค.ศ. 1990 ภายหลังเยอรมนีตะวันตกและตะวันออกได้รวมประเทศเป็นสหพันธ์สาธารณรัฐเยอรมนี ทีมชาติเยอรมนีตะวันตกและตะวันออกจึงได้รวมกันเป็นฟุตบอลทีมชาติเยอรมนี

ในฟุตบอลโลก เยอรมนีตะวันออกได้ผ่านเข้ารอบสุดท้ายครั้งแรกและครั้งเดียวในฟุตบอลโลก 1974 และในรอบแรก เยอรมนีตะวันออกชนะเยอรมนีตะวันตกไปได้ 1-0 จากการยิงประตูของเจอร์เกน สปาร์วัสเซอร์
 ผลงาน 
 ฟุตบอลโลก 
 1950 - ไม่ได้เข้าร่วม (GDR เข้าร่วมเป็นสมาชิกของฟีฟ่า เมื่อ 6 กุมภาพันธ์ 1951)
 1954 - ไม่ได้เข้าร่วม
 1958 ถึง 1970 - ไม่ผ่านรอบคัดเลือก
 1974 - รอบสอง (8 ทีมสุดท้าย)
 1978 ถึง 1990 - ไม่ผ่านรอบคัดเลือก

 ฟุตบอลชิงแชมป์แห่งชาติยุโรป 
 1960 ถึง 1988 - ไม่ผ่านรอบคัดเลือก
 1992 - ถอนตัวจากรอบคัดเลือก

 สถิติ 
 ติดทีมชาติสูงสุด 
#ผู้เล่นปีที่ติดทีมชาตินัด 1โยอาคิม สไตรช์ 1969-1984 102 (98) 2ฮันส์-เจอร์เกน โดร์เนอร์ 1969-1985 100 (96) 3เจอร์เกน ครอย 1967-1981 94 (86) 4คอนราด ไวส์ 1970-1981 86 (78) 5เอแบร์ฮาร์ด โวเกล 1962-1976 74 (69) 6แบรนด์ บรันชห์ 1967-1976 72 (64) 7ปีเตอร์ ดุ๊ก 1960-1975 68 (63) 8มาร์ติน ฮอฟฟ์มันน์ 1973-1981 66 (62) =โลทาร์ คูร์บยูไวท์ 1970-1981 66 (59) 10โรนัลด์ เครียร์ 1982-1989 65 (65) 11แกร์ด คิช 1971-1980 63 (59) 12มัทธีอัส ลีเบอร์ส 1980-1988 59 (59) 13ไรน์นาร์ด ฮาฟเนอร์ 1971-1984 58 (54) 14เจอร์เกน พอมเมอร์เรนเก 1972-1983 57 (53) 15ไรเนอร์ เอิร์นสท 1981-1990 56 (56) =เฮนนิง เฟรนเซล 1961-1974 56 (54) 17เจอร์เกน สปาร์วัสเซอร์ 1969-1977 53 (48) 18อันเดรียส โธม 1984-1990 51 (51) 19ฮันส์-เจอร์เกน ไครช์ 1968-1975 50 (46) 20อูลีฟ เคิร์สเทน 1985-1990 49 (49) 21ดีเตอร์ เออร์เลอร์ 1959-1968 47 (45) =ยอร์ก สตุบเนอร์ 1984-1990 47 (47) 23เรเน มุลเลอร์ 1984-1989 46 (46) =เดิร์ก สตาห์มันน์ 1982-1989 46 (46) 25รูดิเกอร์ ชนูพาส 1973-1983 45 (45)

 ทำประตูสูงสุด 
#ผู้เล่นประตู 1โยอาคิม สไตรช์ 55 (53) 2ฮันส์-เจอร์เกน ไครช์ 25 (22) =เอแบร์ฮาด โวเกล 25 (24) 4ไรเนอร์ เอิร์นสท 20 (20) 5เฮนนิง เฟรนเซล 19 (19) 6มาร์ติน ฮอฟฟ์มันน์ 16 (15) =เจอร์เกน โนลด์เนอร์ 16 (16) =อันเดรียส โธม 16 (16) 9ปีเตอร์ ดุ๊ก 15 (15) =เจอร์เกน สปาร์วัสเซอร์ 15 (14) 11อูลีฟ เคิร์สเทน 14 (14) 12กุนเทอร์ ชโรเตอร์ 13 (13) 13โวล์ฟราม เลิว์ฟ 12 (12) =ดีเตอร์ เออร์เลอร์ 12 (12) 15วิลลี โทรเกอร์ 11 (11)

 ผู้เล่นที่ติดทีมชาติทั้งเยอรมนีตะวันออกและเยอรมนีรวมประเทศ 
ผู้เล่นเยอรมนีตะวันออกเยอรมนีรวมประเทศรวมนัดประตูนัดประตูนัดประตู อูลีฟ เคิร์สเทน 49 14 51 20 100 34 มัทธีอัส ซามเมอร์ 23 6 51 8 74 14 อันเดรียส โธม 51 16 10 2 61 18 โธมัส โดลล์ 29 7 18 1 47 8 ดาริอุส โวส 7 0 17 1 24 1 โอลาฟ มาร์สชาลล์ 4 0 13 3 17 3 ไฮโก โชลซ์ 7 0 1 0 8 0 เดิร์ก ชูสเตอร์ 4 0 3 0 7 0

 อดีตผู้เล่นคนสำคัญ 
 โยอาคิม สไตรช์
 เจอร์เกน สปาร์วัสเซอร์
 มัทธีอัส ซามเมอร์
 อูลีฟ เคิร์สเทน

เยอรมนีตะวันออก
หมวดหมู่:ฟุตบอลในประเทศเยอรมนีตะวันออก
เยอรมนีตะวันออก
# ศักยภาพของเซลล์
ศักยภาพของเซลล์ หรือ ศักย์ของเซลล์  หมายถึง ศักยภาพของเซลล์ที่จะพัฒนาไปเป็นซลล์ชนิดต่างๆได้

 ตอติโพเทนซี 
ตอติโพเทนซีเป็นความสามารถของเซลล์เดี่ยวที่จะสามารถแบ่งตัวและพัฒนาเป็นเซลล์ชนิดต่างๆของสิ่งมีชีวิตได้

สปอร์และไซโกตก็ถูกจัดเป็นเซลล์ที่มีตอติโพเทนซี

โดยทั่วไป เซลล์ของสัตว์จะเสียตอติโพเทนซีได้เมื่อพัฒนาผ่านช่วงการพัฒนาเอ็มบริโอ (embryonic development) ในขณะที่ สิ่งมีชีวิตบางชนิดบางชนิด เซลล์จะยังสามารถฟื้นตอติโพเทนซีขึ้นมาได้ เช่น เซลล์ของพืช

การเกิดของมนุษย์นั้น จะเริ่มจากการปฏิสนธิระหว่างอสุจิและไข่ ทำให้เกิดเซลล์เดียวที่มีโตติโพเทนซี ที่เรียกว่าไซโกต หลังจากนั้นเซลล์นั้นก็จะแบ่งตัวออกเป็นหลายเซลล์ และจะพัฒนาไปเป็นเอนโดเดิร์ม, หรือ เมโซเดิร์ม, หรือ เอ็กโทเดิร์ม เพื่อที่จะพัฒนาต่อไป จนกระทั่งพัฒนาไปเป็น Inner cell mass หรือ outer trophoblast ของ Blastocyst แล้ว เซลล์ที่มีโตติโพเทนซีเหล่านั้นก็จะเริ่มกลายเป็นเซลล์เฉพาะ และเสียโตติโพเทนซีไป

งานวิจัยหนอนตัวกลม C. elegans (Caenorhabditis elegans) เผยว่า กลไกหลายๆอย่างในการควบคุมอาร์เอ็นเอ (RNA regulation) อาจมีส่วนสำคัญในการรักษาโตติโพเทนซีในพัฒนาการขั้นต่างๆของสิ่งมีชีวิตหลายๆชนิดFebruary 2006 report in Science

 เพลอริโพเทนซี 
สำหรับวงการชีววิทยาของเซลล์ เพลอริโพเทนซี (Pluripotency) หมายถึง ศักยภาพของสเต็มเซลล์ ในการพัฒนาไปเป็น เอนโดเดิร์ม, หรือ เมโซเดิร์ม, หรือ เอ็กโทเดิร์ม ได้
# โรคชอบแต่งกายลักเพศ
โรคชอบแต่งกายลักเพศ  เป็นพฤติกรรมการแต่งกายข้ามเพศ ที่จะแต่งกายตรงข้ามกับเพศของตัวเอง คำว่า transvestism เกิดขึ้นในช่วงปลายคริสต์ทศวรรษ 1910 แต่คำนี้ก็เคยมีกล่าวถึงในไบเบิล ย้อนกลับไปถึงการกำเนิดของคน แต่อย่างไรก็ตามความหมายของคำได้เปลี่ยนไปหลายแบบ และยังคงใช้ในความหมายหลายแบบ

แม็กนัส เฮิร์ชเฟลด์ ได้ริเริ่มคำว่า transvestism (มาจากภาษาละตินว่า  trans-, "ข้าม" และ vestitus, "แต่งกาย") มีความหมายว่าความสนใจทางเพศในการแต่งกายข้ามเพศHirschfeld, Magnus: Die Transvestiten. Eine Untersuchung über den erotischen Verkleidungstrieb mit umfangreichem casuistischen und historischen Material. Berlin 1910: Alfred PulvermacherHirschfeld, M. (1910/1991). Transvestites: The erotic drive to cross dress.([M. A. Lombardi-Nash, Trans.) Buffalo, NY: Prometheus Books. เขาใช้อธิบายคนที่มีนิสัยและสวมเสื้อผ้าของเพศตรงข้ามอย่างสมัครใจ โดยเขาได้แบ่งกลุ่มว่า มีทั้งในผู้ชายและผู้หญิง ที่มีรสนิยมรักเพศเดียวกัน รักร่วมเพศ รักสองเพศ และไม่ฝักใจทางเพศHirschfeld, Geschlechtsverirrungen, 10th Ed. 1992, page 142 ff.
# แชนแทค
แชนแทค  เป็นสัตว์ประหลาดที่ปรากฏในงานประพันธ์ชุดตำนานคธูลูของเอช. พี. เลิฟคราฟท์ โดยปรากฏตัวครั้งแรกในนิยายเรื่อง เดอะดรีมเควสต์ออฟอันโนนคาดัธ (พ.ศ. 2469).

ลักษณะ
คำบรรยายในเดอะดรีมเควสต์ออฟอันโนนคาดัธระบุว่าแชนแทคนั้นมีขนาดใหญ่กว่าช้าง ตามตัวมีเกล็ด รูปร่างเหมือนนกแต่มีปีกเหมือนค้างคาว มีหัวเหมือนม้า ผิวเป็นเมือก และเท้าเป็นกงเล็บ

แชนแทคนั้นอาศัยอยู่ในพื้นที่แห้งแล้งหนาวเย็นที่เรียกว่า Cold Waste ในโลกแห่งความฝัน ซึ่งบางครั้งจะมีผู้เรียกแชนแทคมาใช้เป็นสัตว์พาหนะเดินทางไปในอากาศได้ แชนแทคนั้นเป็นเผ่าพันธุ์รับใช้ของไนอาลาโธเทปและอิธาควา เนื่องจากนอเดนส์นั้นไล่ล่าแชนแทค ทำให้แชนแทคหวาดกลัวไนท์กอนท์ที่เป็นเผ่าพันธุ์รับใช้ของนอเดนส์มาก
# ซัมเมอร์สแลม (2008)
ซัมเมอร์สแลม (2008)  เป็นรายการเพย์-เพอร์-วิว มวยปล้ำอาชีพของเวิลด์เรสต์ลิงเอ็นเตอร์เทนเมนต์ ในปี 2008 ที่จัดหลังศึกใหญ่ เดอะเกรทอเมริกันแบช (2008) จัดเมื่อวันที่ 17 สิงหาคม ค.ศ. 2008 ณ สนามคอนเสโค ฟิลด์เฮ้าส์ ในเมืองอินเดียแนโพลิส, รัฐอินดีแอนา สหรัฐอเมริกา โดยแสดงนักมวยปล้ำจาก รอว์ ,สแมคดาวน์ และอีซีดับเบิลยู โดยจัดเป็นครั้งที่ 23 ของศึกซัมเมอร์สแลม

ผลการปล้ำ
#แมทช์การปล้ำกำหนดการปล้ำเวลาDark matchบิ๊กโชว์ ชนะ แบม นีลีย์แมทช์การปล้ำเดี่ยวไม่ปรากฏ1เอ็มวีพี ชนะ เจฟฟ์ ฮาร์ดีแมทช์การปล้ำเดี่ยว19:122ซานติโน่ มาเรลล่า และ เบท ฟินิกช์ ชนะ โคฟี คิงส์ตัน (c) และ มิกกี้ เจมส์ (c)แมทช์การปล้ำแทกทีมผสม เพื่อชิงแชมป์WWE Intercontinental และWWE Women's championships05:403แมทท์ ฮาร์ดี ชนะ มาร์ก เฮนรี (c) (พร้อมด้วย โทนี แอตลาส) โดยการทำฟาล์วแมทช์การปล้ำเดี่ยว เพื่อชิงแชมป์ECW Championship00:334ซีเอ็ม พังก์ (c) ชนะ จอห์น "แบรดชอว์" เลย์ฟิลด์แมทช์การปล้ำเดี่ยว เพื่อชิงแชมป์World Heavyweight Championship11:125ทริปเปิล เอช (c) ชนะ เดอะ เกรท คาลีแมทช์การปล้ำเดี่ยว เพื่อชิงแชมป์WWE Championship09:186บาติสตา ชนะ จอห์น ซีนาแมทช์การปล้ำเดี่ยว 18:487ดิอันเดอร์เทเกอร์ ชนะ เอดจ์แมทช์การปล้ำนรกในกรงเหล็ก 26:43

ดูเพิ่ม
ซัมเมอร์สแลม
รายชื่อรายการเพย์-เพอร์-วิวของดับเบิลยูดับเบิลยูอี
# เจสสิกา เพาเล็ตโต
เจสสิกา เพาเล็ตโต (เกิดวันที่ 19 เมษายน 2533) เธอเป็นนางแบบชาวบราซิล เธอมีส่วนสูง 178 เซนติเมตร

 ประวัติ 
เจสสิกา เกิดที่เมือง เบ็นโต กอนซาเวส  รัฐรีโอกรันดีโดซูล , 125 กิโลเมตรห่างจาก ปรอโต อเลกรี . เธอเป็นลูกสาวของ นักอุตสาหกรรม ที่บราซิล. ครอบครัวของเธอ มาจาก เวเนโต , อิตาลี

เหมือน Alessandra Ambrósio, Gisele Bündchen, Caroline Trentini และก็อีกหลายๆนางแบบบราซิลที่มาจาก รีโอ กรันดีโ ด ซูล เจสสิกา เพาเล็ตโต เริ่มด้วยการศึกษาใน โรงเรียนสอนเกี่ยวกับนางแบบชื่อ "ดีลสัน สไตน์" (Dilson Stein). เธอได้เข้าร่วมกับตัวแทน "มาริลีน" (Marilyn)“ตัวแทนโมเดลลิ่ง มาริลีน”  (Marilyn Agency) ได้เปลี่ยนชื่อปัจจุบันเป็น "เวย์ โมเดล เมเนจเมนท์" (Way Model Management). นางแบบบราซิลอีกคนที่ได้ซ็นสัญญาไปแล้วกับตัวแทนรายนี้ก็คือ  อะนา เคลาเดีย มิเชล (Ana Cláudia Michels) และ คาโรลินา เทรนตินิ (Caroline Trentini) เป็นตัวอย่าง. เว็บไซด์ของ เวย์ โมเดล เมเนจเมนท์ . ที่ เซาเปาโล เมื่อสิ้นสุดปี พ.ศ. 2547 ภายในหนึ่งปี เธอเป็นที่ต้องการมากหลังจากนั้น.

ใน เดือนมกราคม พ.ศ. 2548 เธอได้เข้าร่วมในงาน "เซาเปาโลแฟชั่นวีค" (São Paulo Fashion Week - SPFW)SPFW ได้จัดงานขึ้นสองครั้งต่อปี ในช่วงเดือน มกราคมหรือ กุมภาพันธ์ และในช่วงเดือนมิถุนายนหรือกรกฎาคม. มันถือได้ว่าเป็นงานแฟชั่นที่ยิ่งใหญ่ของลาตินอเมริกา. เว็บไซด์ของ SPFW  . และเธอได้ชนะการแข่งขันครั้งแรก ในรายการประกวด "ดรีมทิม" (Dream Tim)"ดรีมทิม" (Dream Tim) เป็นการจัดประกวดนางแบบที่ให้การสนับสนุนโดย บริษัทโทรศัพท์มือถือ TIM และจัดประกวดโดย SPFW. ช่วงที่ทำงานกับ SPFW เธอได้เดินแบบ 29 ดีไซด์เนอร์. ในช่วงฤดูหนาว ปี พ.ศ. 2548 เจสสิกา ได้เข้าร่วมงาน "ริโอแฟชั่นวีค" (Rio Fashion Week)เว็บไซด์ของ ริโอแฟชั่นวีค  . และถูกเลือกให้เป็นนางแบบที่ดีที่สุด.

ในช่วงสั้นหลังจากที่เธอได้ไปที่นิวยอร์กและ พำนักอยู่ที่นั่น. ในปี พ.ศ. 2549 เธอได้ไปญี่ปุ่นราวๆ สองสามเดือน และทำงานให้กับ L'Oréal Japan, Elle, Elle Girl และ แคตตาล็อกของห้างสรรพสินค้า “อีเสตัน” (- Isetan). ในปี พ.ศ. 2549 นิตยสาร Folha ได้จัดให้เธอเป็นหนึ่งใน 25 คนของนางแบบชาวบาซิลเลี่ยนที่มีชื่อเสียงที่สุดดูได้จาก .

เจสสิกา ได้ถ่ายแบบในหลายๆแมกกาซีน รวมทั้ง.:
 Vogue (บราซิล) (สองครั้ง)
 Vogue Teen
 Elle (อาร์เจนตินา)
 Elle Girl
 Glamour (อิตาลี)
 Marie Claire (สองครั้ง)
 Simples Magazine
 SPFW Review

เธอมีผลงานหลากหลายเกี่ยวกับงานโฆษณาแฟชั่นของบราซิล รวมทั้ง:
 Arezzoเว็บไซด์ของ Arezzo .
 Tritonเว็บไซด์ของ Triton .
 Vide Bulaเว็บไซด์ของ Vide Bula  .
 Lucy in the Skyเว็บไซด์ของ Lucy in the Sky  .
 Saadเว็บไซด์ของ Saad  .

เธอได้เป็นนางแบบในแคตตาล็อกของเสื้อผ้าบราซิล บริษัท fashion Maria Bonitaเว็บไซด์ของ Maria Bonita  . เธอได้ทำงานกับช่างภาพบราซิลดังต่อไปนี้:
 Jacques Dequeker
 Miro
 André Schiliró
 Marcelo Nunes
 Cristiano Pio de Almeida

ในปี 2550 เจสสิกา หยุดงานหนึ่งปี เพราะปัญหาด้านสุขภาพ. แต่เธอก็ได้กลับมาอีกครั้งอย่างสวยงามกว่าเดิม ในช่วงฤดูหนาว ปี พ.ศ. 2551 SPFW where she made the catwalk for a dozen of fashion companies including Iodice, Triton, Giselle Nasser และ Amapô. หลังจากนั้น เธอก็ได้ไปที่ญี่ปุ่นอีกครั้ง. ในปี พ.ศ. 2553 หล่อนได้เซ็นสัญญากับ ตัวแทน "เอเอ็นซี" (anc.model management)เว็บไซด์ของ ตัวแทน "เอเอ็นซี" . ในฮัมบวก ประเทศเยอรมนี
# สิทธิของกลุ่มบุคคลที่มีความหลากหลายทางเพศในประเทศอิสราเอล
สิทธิของเลสเบียน เกย์ ไบเซ็กชวล คนข้ามเพศ (กลุ่มบุคคลที่มีความหลากหลายทางเพศ) ในอิสราเอล ถือว่าพัฒนามากที่สุดในประเทศตะวันออกกลาง โดยในเดือนพฤศจิกายน ค.ศ. 2005  ศาลได้อนุญาตอย่างเป็นทางการให้คู่เลสเบียนสามารถรับเลี้ยงบุตรที่เกิดมาจากการผสมเทียมจากการบริจาคสเปิร์ม ซึ่งทำให้เกิดการประท้วงจากพรรคยิวออโทดอกซ์ (ซึ่งมีส่วนน้อย) มีการสมรสที่มิได้กระทำตามกฎหมาย ก็ประสบความสำเร็จเช่นเดียวกัน แต่การสมรสในเพศเดียวกันอย่างเป็นทางการยังไม่มีผลบังคับใช้ ซึ่งในประเทศอื่นมีการบังคับใช้แล้ว

อิสราเอลถือเป็นหนึ่งในประเทศที่มีการสนับสนุนการสมรสในเพศเดียวกันมากที่สุดในโลก กับตัวเลข 61% ที่ชาวอิสราเอลสนับสนุนการจดทะเบียนสมรสในคู่เพศเดียวกัน

อิสราเอล จอร์แดน ตุรกี อิรัก และไซปรัส เท่านั้นในตะวันออกกลางในที่นี้ ในความหมายของขอบเขตคำว่าตะวันออกกลางแล้ว ตุรกีและไซปรัสไม่ถือว่าอยู่ในภูมิภาคตะวันออกกลาง ที่รักร่วมเพศเป็นที่ยอมรับ ไม่ถือเป็นเรื่องผิดกฎหมายและไม่ถูกลงโทษภายใต้กฎหมาย ซึ่งในประเทศส่วนใหญ่ในตะวันออกกลาง พฤติกรรมรักร่วมเพศถือเป็นเรื่องผิดกฎหมาย ที่มีการลงโทษการเฆี่ยนหรือแขวนคอ อิสราเอลถือเป็นประเทศแรกในเอเชียที่บุคคลรักร่วมเพศได้รับการปกป้องจากกฎหมายขจัดการเลือกปฏิบัติ"Worker anti-discrimination bill passes"  Retrieved on 2008-08-18. และยังถือเป็นประเทศเดียวในตะวันออกกลางที่ได้รับการปกป้องจากกฎหมาย

ในเดือนสิงหาคม ค.ศ. 2009 ได้มีการจู่โจมยิงศูนย์เกย์และเลสเบียนในเทลอาวีฟ มีผู้เสียชีวิต 2 คน และบาดเจ็บมากกว่า 15 คน บุคคลสำคัญจากรัฐบาล อาทิเช่น นายกรัฐมนตรีอิสราเอล เบนจามิน เนทายาฮู และประธานาธิบดี ชิมอน เปเรส และหลายองค์กรร่วมประณามการกระทำดังกล่าว
# สเตวาน ยอเวติช
สเตวาน ยอเวติช (, ; เกิด 2 พฤศจิกายน ค.ศ. 1989) เป็นนักฟุตบอลชาวมอนเตเนโกร ปัจจุบันลงเล่นในตำแหน่งกองหน้าตัวเป้า ให้กับแฮร์ทา เบเอ็สเซ สโมสรในบุนเดิสลีกา และเป็นกัปตันให้กับทีมชาติมอนเตเนโกร
# ฟุตบอลทีมชาติมอนเตเนโกร
ฟุตบอลทีมชาติมอนเตเนโกร  เป็นทีมฟุตบอลตัวแทนของประเทศมอนเตเนโกร อยู่ภายใต้การดูแลของสมาคมฟุตบอลมอนเตเนโกร (FSCG) มีสนามเหย้าคือสนามกีฬานครพอดกอรีตซาซึ่งตั้งอยู่ที่กรุงพอดกอรีตซา เมืองหลวงของประเทศมอนเตเนโกร ทีมชาติมอนเตเนโกรเป็นหนึ่งในทีมชาติใหม่ล่าสุดของโลก โดยได้เข้าร่วมเป็นสมาชิกของฟีฟ่าและยูฟ่าใน ค.ศ. 2007 หลังจากการลงมติแยกตัวเป็นเอกราชจากประเทศเซอร์เบีย

ทีมชาติมอนเตเนโกรลงเล่นนัดแรกอย่างเป็นทางการในนัดที่พบกับฮังการีในเดือนมีนาคม ค.ศ. 2007 และเข้าร่วมการแข่งขันครั้งแรกในฟุตบอลโลก 2010 รอบคัดเลือก
# วันไว้อาลัยแห่งชาติ
วันไว้อาลัยแห่งชาติ  เป็นวันซึ่งจัดขึ้นเพื่อไว้อาลัยหรือจัดกิจกรรมรำลึกโดยประชากรส่วนใหญ่ของประเทศประกอบพิธีด้วย วันไว้อาลัยแห่งชาติจะได้รับการประกาศจากรัฐบาลของชาตินั้น วันไว้อาลัยมักจะจัดขึ้นในโอกาสการเสียชีวิตหรืองานศพของบุคคลหรือกลุ่มบุคคลจากในประเทศหรือนอกประเทศ หรือวันครบรอบการเสียชีวิต
# การแข่งจ้องตา
การแข่งจ้องตา หรือ การแข่งไม่กะพริบตา เป็นเกมซึ่งคนสองคนจะจ้องเข้าไปในดวงตาของอีกฝ่ายหนึ่งและพยายามรักษาการสบตาให้ได้นานกว่าคู่แข่ง เกมจะจบลงเมื่อผู้แข่งขันคนใดคนหนึ่งเบือนหน้าหลบไปไม่ว่าโดยเจตนาหรือไม่เจตนาก็ตาม รูปแบบที่ได้รับความนิยมของการแข่งจ้องตากันคือ ผู้แข่งไม่เพียงแต่จะต้องรักษาการสบตาอีกฝ่ายหนึ่งเท่านั้น หากแต่ต้องไม่กะพริบตาก่อนคู่แข่งอีกด้วย ทำให้เกิดความท้าทายทางกายภาพเช่นเดียวกับทางจิตวิยา รูปแบบของการแข่งจ้องตาอื่น ๆ มุ่งไปยังจุดประสงค์ที่จะรักษาการสบตาหรือการไม่กะพริบตาอย่างใดอย่างหนึ่ง โดยบางรูปแบบกำหนดให้หยุดกิจกรรมทั้งหมดให้เหลือเพียงการจ้องตาเท่านั้น (ยิ้ม ทำหน้า เขม่นตา พยักหน้า พูดคุย สัมผัสหรือผงกศีรษะ เป็นต้น) และบางรูปแบบกำหนดให้มีการใช้การกระทำเหล่านี้เพื่อบีบคู่แข่งให้แพ้ไป